
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 791 

10 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’αριθμ. 75113/Β2455/11.11.2003 

υπουργικής απόφασης. 1 

Αντικατάσταση μέλους της Γνωμοδοτικής Επιτροπής 
που προβλέπεται από το αρθρ.24 του ν.2339/1995 
(ΦΕΚ204/Α/25.9.1995) καιτην υπουργική απόφαση 
22672/950 (ΦΕΚ 1051/Β/21.12.1995), όπως αυτή 
τροποποιήθηκε με τις υπουργικές αποφάσεις υπ’ 
αριθμ.: 19653/622 (ΦΕΚ 566/Β/11.7.1996), 35336/ 

1734 (ΦΕΚ 2164/Β/15.12.1999) και 18152/954 (ΦΕΚ 
1511/Β/14.10.2003), για την εξέταση θεμάτων που 
σχετίζονται με την δράση 2.9.5." Ενίσχυση Μ Μ Ε για 
επενδύσεις πρόληψης και αντιμετώπισης βιομη¬ 
χανικών ατυχημάτων μεγάλης έκτασης", του Ε.Π. 

"Ανταγωνιστικότητα", του Κ.Π.Σ. 2000-2006 . 2 

Τροποποίηση και συμπλήρωση του Οργανισμού Εκ¬ 
κλησιαστικού Ιδρύματος υπό την επωνυμία «ΟΡΓΑ- 
ΝΙΣΜΟΣ ΕΚΚΛΗΣΙΑΣΤΙΚΟΥ ΓΗΡΟΚΟΜΕΙΟΥ ΤΗΣ 
ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ "Ο ΟΣΙΟΣ ΙΩ¬ 
ΑΝΝΗΣ Ο ΡΩΣΣΟΣ"». 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Α2 κοινή 
υπουργική απόφαση «Συμπληρωματικά μέτρα για 
τον έλεγχο της διακίνησης - εμπορίας χοιρινού κρέ¬ 
ατος και προϊόντων αυτού στην εγχώρια αγορά» 


(ΦΕΚ 739/Β71.6.2005). 4 

ΑΠΟΦΑΣΕΙ Σ 

Αριθ. 20863/Β.1206 (1) 


Τροποποίηση της υπ’αριθμ. 75113/Β2455/11.11.2003 
υπουργικής απόφασης. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το ν. 128/1975 «περίτροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 


2. Τον ν. 1266/1982 «περί οργάνων ασκήσεωςτης νομι¬ 
σματικής, πιστωτικής και συναλλαγματικής πολιτικής και 
άλλες διατάξεις». 

3. Το άρθρο 22 του ν. 2362/1995(ΦΕΚ 247/Α727.11. 
1995) «Περί Κώδικος Δημοσίου Λογιστικού». 

4. Την υπ’αριθμ. 1648/Β.22/13.1.1994 κοινή απόφαση 
του Υπουργού Εθνικής Οικονομίας και Οικονομικών όπως 
τροποποιήθηκε και ισχύει. 

5. Την υπ’αριθμ. 2003341/683/0025/17.2.1994 απόφαση 
του Υπουργού Οικονομικών όπως ισχύει. 

6. Την υπ’αριθμ. 14946/Β.566/30.4.1996 Απόφαση των 
Υπουργών Εθνικής Οικονομίας και Οικονομικών. 

7. Την υπ’αριθμ. 32576/Β. 1282/9.10.1997 (ΦΕΚ.922/Β/ 
17.10.1997) κοινή υπουργική απόφαση Υπουργών Εθνι¬ 
κής Οικονομίας και Οικονομικών. 

8. Την υπ’ αριθμ. 43407/Β2428/19.12.2000 (ΦΕΚ 1639/ 
Β/29.12.2000) κοινή απόφαση των Υπουργών Εθνικής Οι¬ 
κονομίας και Οικονομικών. 

9. Την υπ’ αριθμ. 33951/Β1498/10.10.2001 (ΦΕΚ 1346/ 
τΒ/17.10.2001) κοινή απόφαση των Υπουργών Εθνικής 
Οικονομίας και Οικονομικών. 

10. Την υπ’ αριθμ. 75113/Β. 2455/11.11.2003 (ΦΕΚ 1668/ 
Β'/12.11.2003) απόφαση του Υπουργού Οικονομίας και 
Οικονομικών. 

11. Την αναγκαιότητα διεύρυνσης της αναπτυξιακής 
δραστηριότητας και διατήρησης και επαύξησης των θέ¬ 
σεων απασχόλησης στις επιχειρήσεις των Νομών Ξάν¬ 
θης, Ροδόπης και Έβρου, αποφασίζουμε: 

Τροποποιούμε την υπ’ αριθμ. 75113/Β2455/11.11.2003 
απόφαση του Υπουργού Οικονομίας και Οικονομικών, ως 
ακολούθως: 

Παρατείνουμε τη διάρκεια της επιδότησης που προβλέ- 
πεται στην 75113/Β2455/11.11.2003 του Υπουργού Οικο¬ 
νομίας και Οικονομικών μέχρι 31.12.2005. 

Η τέταρτη παράγραφος της Απόφασης 75113/Β2455/ 
11.11.2003 αντικαθίσταται, ως ακολούθως: «Για δάνεια 
κεφαλαίων κίνησης από 1.1.2005 έως 31.12.2005 παρέχε¬ 
ται η εγγύηση του Ελληνικού Δημοσίου μέχρι συνολικού 
ποσού 300.000 ευρώ ανά επιχείρηση και για το σύνολο 
του τραπεζικού δανεισμού της.» 

Κατά τα λοιπά ισχύει η υπ’ αριθμ. 75113/Β.2455/11.11. 
2003 (ΦΕΚ 1668/Β712.11.2003) απόφαση του Υπουργού 
Οικονομίας και Οικονομικών. 

Η δαπάνη που προκαλείται από τις διατάξεις της πα¬ 
ρούσας απόφασης το ύψος της οποίας δεν είναι δυνατόν 

να προσδιορισθεί, θα βαρύνει το λογαριασμό του ν. 128/ 
1975, ή σε περίπτωση ελλειμματικότητάς του, θα βαρύ¬ 
νει τον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2005 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθ. 11915/1157 (2) 

Αντικατάσταση μέλους της Γνωμοδοτικής Επιτροπής που 
προβλέπεται από το αρθρ.24 του ν.2339/1995 (ΦΕΚ 
204/Α/25.9.1995) και την υπουργική απόφαση 22672/ 
950 (ΦΕΚ 1051 /Β/21.12.1995), όπως αυτή τροποποιή¬ 
θηκε με τις υπουργικές αποφάσεις υπ’ αριθμ: 19653/ 
622 (ΦΕΚ 566/Β/11.7.1996), 35336/1734 (ΦΕΚ 2164/Β/ 
15.12.1999) και 18152/954 (ΦΕΚ/1511/Β/14.10.2003), 
για την εξέταση θεμάτων που σχετίζονται με την δρά¬ 
ση 2.9.5. Ενίσχυση ΜΜΕ για επενδύσεις πρόληψης 
και αντιμετώπισης βιομηχανικών ατυχημάτων μεγά¬ 
λης έκτασης", του Ε.Π. "Ανταγωνιστικότητα", του 
Κ.Π.Σ. 2000-2006. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν.1558/1985 "Κυβέρνηση και Κυ¬ 
βερνητικά Όργανα" (ΦΕΚ 137/Α/26.7.1985) όπως τροπο¬ 
ποιήθηκε και συμπληρώθηκε με τον ν. 2081/1992 (ΦΕΚ 
154/Α/92). 

2. Τις διατάξεις του π.δ. 229/1986 (ΦΕΚ 96/Α/86) «Σύ¬ 
σταση και οργάνωση της Γ ενικής Γ ραμματείας Βιομηχα¬ 
νίας, του π.δ. 396/89 (ΦΕΚ 172/Α/89) «Οργανισμός της 
Γενικής Γ ραμματείας Βιομηχανίας» και του π.δ. 189/1995 
(ΦΕΚ99/Α/95) «Συμπλήρωση και τροποποίηση διατάξεων 
του π.δ. 396/1989». 

3. Του π.δ. 27/1996 (ΦΕΚ 19/Α/96) "Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης" και 
το π.δ. 122/17.3.2004 "Ανασύσταση του Υπουργείου Του¬ 
ρισμού" (ΦΕΚ 85/Α/17.3.2004). 

4. Τοπ.δ. 121/10.3.2004 "Διορισμός Υπουργών και Υφυ¬ 
πουργών" (ΦΕΚ 84/Α/10.3.2004). 

5. Τις διατάξεις του άρθρου 24 του ν.2339/1995 (ΦΕΚ 
204/Α/95). 

6. Την Υπουργική Απόφαση 22672/950/95 (ΦΕΚ 1051/ 
Β/95) «Καθορισμός ειδικών κριτηρίων, επιλέξιμων δαπα¬ 
νών, προϋποθέσεων υπαγωγής, δικαιολογητικών και άλλων 
συναφών λεπτομερειών για την υπαγωγή επενδύσεων στις 
διατάξειςτου άρθρου 24 του ν. 2339/1995», όπως αυτή τρο¬ 
ποποιήθηκε με τις υπ’ αριθμ. 19653/622/1996 (ΦΕΚ 
566/Β/96) και 35336/1734/1999 (ΦΕΚ 2164/Β/99) Υπουργική 
Απόφαση και 18152/954 (ΦΕΚ/1511/Β/14.10.2003). 

7. Τις με αριθμ. πρωτ. 22738/1532/27.12.2002 και 
19920/1079/ 22.10.2003 αποφάσεις πρόσκλησης εκδή¬ 
λωσης ενδιαφέροντος για υποβολή προτάσεων έργων 
προς ένταξη στην Δράση 2.9.5" Ενίσχυση ΜΜΕ για επεν¬ 
δύσεις πρόληψης και αντιμετώπισης βιομηχανικών ατυ¬ 
χημάτων μεγάλης έκτασης", του άξονα 2 του Ε.Π. Αντα¬ 
γωνιστικότητα, του ΚΠΣ 2000-2006. 

8. Το υπ’ αριθμ.πρωτ. 16980/1125/Φ.Γ.3/9.9.2004 έγγρα¬ 
φό μας προς το ΥΠΕΧΩΔΕ, το Υπ. Απασχόλησης και Κοιν. 
Προστασίας, το ΕΚΕΦΕ Δημόκριτος, τον ΣΕΒ και την ΓΣΕΕ, 


για τον ορισμό εκπροσώπων στην Γνωμοδοτική Επιτροπή. 

9. Τα έγγραφα υπ’αριθμ. 19238/1368/12.10.2004 του 
ΥΠΕΧΩΔΕ, 19465/1391/14.10.2004 του Υπ. Απασχόλη¬ 
σης και Κοιν. Προστασίας, 17527/20.9.2004 του ΕΚΕΦΕ 
Δημόκριτος, 18530/1288/1.10.2004 του ΣΕΒ και 20448 / 
26.10.2004 της ΓΣΕΕ, μετά οποία ορίζουν εκπροσώπους 
τους στην Γνωμοδοτική Επιτροπή. 

10. Την υπ’αριθμ: 24.260/1741/Φ.Γ.3/10.12.2004 από¬ 
φαση συγκρότησης Γνωμοδοτικής Επιτροπής. 

11. Την απόφαση τοποθέτησης του Παναγιώτη Τσιά- 
τσιου στην θέση του Γενικού Διευθυντή της Γενικής 
Δ/νσης Στήριξης Βιομηχανίας της ΓΓΒ του ΥΠΑΝ, απο¬ 
φασίζουμε: 

Αντικαθιστούμε τον Γεώργιο Τσούκα μέλος της Γνωμο¬ 
δοτικής Επιτροπής που προβλέπεται από το αρθρ.24 του 
ν.2339/1995 (ΦΕΚ 204/Α/25.9.1995) και την 22672/950 
(ΦΕΚ 1051 /Β/21.12.1995) υπουργική απόφαση, όπως αυ¬ 
τή τροποποιήθηκε με τις υπουργικές αποφάσεις με 
αριθμ.: 19653/622 (ΦΕΚ 566/Β/11.7.1996), 35336/1734 
(ΦΕΚ 2164/Β/15.12.1999) και 18152/954 (ΦΕΚ 1511/Β/ 
14.10.2003), για την εξέταση των θεμάτων που σχετίζο¬ 
νται με την δράση 2.9.5. "Ενίσχυση ΜΜΕ για επενδύσεις 
πρόληψης και αντιμετώπισης βιομηχανικών ατυχημάτων 
μεγάλης έκτασης",του Ε.Π. "Ανταγωνιστικότητα", του 
Κ.Π.Σ. 2000-2006, και η οποία ανασυγκροτήθηκε με την 
υπ’αριθμ.: 24.260/1741/ Φ.Γ.3/ 10.12.2004 απόφαση, με 
τον Παναγιώτη Τσιάτσιο, Γενικό Διευθυντή της Γενικής 
Δ/νσης Στήριξης Βιομηχανίας της ΓΓΒ του ΥΠΑΝ. 

Κατά τα λοιπά συνεχίζει να ισχύει η υπ’αριθμ: 24.260/ 
1741/Φ.Γ.3/10.12.2004 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 1601 (3) 

Τροποποίηση και συμπλήρωση του Οργανισμού Εκκλη¬ 
σιαστικού Ιδρύματος υπό την επωνυμία «ΟΡΓΑ¬ 
ΝΙΣΜΟΣ ΕΚΚΛΗΣΙΑΣΤΙΚΟΥ ΓΗΡΟΚΟΜΕΙΟΥ ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΧΑΛΚΙΔΟΣ "Ο ΟΣΙΟΣ ΙΩΑΝΝΗΣ 
Ο ΡΩΣΣΟΣ"». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψει: 

1. Τις διατάξεις των άρθρων 1 παράγρ. 4, 29 παραγρ. 2 
και 59 παράγρ. 3του νόμου 590/1977 "Περί Καταστατικού 
Χάρτου της Εκκλησίας της Ελλάδος", 

2. Το άρθρο 7 του από 10.9.1971 Οργανισμού λειτουρ¬ 
γίας του συσταθέντος Εκκλησιαστικού Ιδρύματος υπό 
την επωνυμία "Εκκλησιαστικό Γηροκομείο Ιεράς Μητρο- 
πόλεως Χαλκίδος" (Φ.Ε.Κ. 432/τ.Β//17.6.1972). 

3. Την υπ’ αριθμ. 103/18.3.2005 Πράξη του Δ.Σ. του ως 
άνω Ιδρύματος. 

4. Την από 18.3.2005 έγκριση του Μητροπολιτικού Συμ¬ 
βουλίου της Ιεράς Μητροπόλεως Χαλκίδος. 

5. Την υπ’ αριθμ. 402/18.3.2005 Πρόταση του Σεβα- 
σμιωτάτου Μητροπολίτου Χαλκίδος Χρυσοστόμου. 

6. Την από 22.4.2005 Γνωμάτευση του Νομικού Γ ραφεί¬ 
ου της Νομικής Υπηρεσίας της Εκκλησίας της Ελλάδος. 

7. Την από 13.5.2005 Απόφαση Αυτής, αποφασίζει: 

Εγκρίνειτην υπ’ αριθμ. 402/18.3.2005 Πράξιντου Σεβα- 
σμιωτάτου Μητροπολίτου Χαλκίδος Χρυσοστόμου περί 
τροποποιήσεως και συμπληρώσεως του από 10.9.1971 
"Οργανισμού Εκκλησιαστικού Γηροκομείου της Ιερός 
Μητροπόλεως Χαλκίδος (Φ.Ε.Κ. 432/τ.Β//17.6.1972)" διά 
του από 18.3.2005 επομένου Οργανισμού έχοντος εφ’ 
εξής ως ακολούθως: 

ΟΡΓΑΝΙΣΜΟΣ 

ΕΚΚΛΗΣΙΑΣΤΙΚΟΥ ΓΗΡΟΚΟΜΕΙΟΥ 
ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ 
"Ο ΟΣΙΟΣ ΙΩΑΝΝΗΣ Ο ΡΩΣΣΟΣ" 

Άρθρο 1 

Σύσταση- επωνυμία- έδρα 

1. Συνιστάται Εκκλησιαστικό Ίδρυμα με την επωνυμία: 
"Εκκλησιαστικό Γηροκομείο Ιερός Μητροπόλεως Χαλκί¬ 
δος ο "Όσιος Ιωάννης ο Ρώσσος", ως εξηρτημένη Υπηρε¬ 
σία της Ιερός Μητροπόλεως Χαλκίδος, αυτοτελούς δια- 
χειρίσεως και μη κερδοσκοπικού χαρακτήρα, με έδρα τη 
Χαλκίδα. Στεγάζεται δε σε κτιριακό συγκρότημα που ανε- 
γέρθηκε για το λόγο αυτό από την Πανευβοϊκή Φιλόπτω¬ 
χο Αδελφότητα και το οποίο παραχωρήθηκε με δωρεά εν 
ζωή προς την Ιερά Μητρόπολη Χαλκίδος, δυνάμει του υπ’ 
αριθμ. 701/1971 συμβολαίου της Συμβολαιογράφου Χαλ¬ 
κίδος Αικατερίνης Κοροβού. 

2. Στο παρόν Ίδρυμα, λειτουργεί ως Παράρτημα αυτού 
"Θεραπευτήριο Χρονίως Πασχόντων", το οποίο συστεγά¬ 
ζεται στο ισόγειο του προαναφερομένου οικήματος και η 
δυναμικότητάτου ορίζεται σε είκοσι (20) κλίνες. 

Άρθρο 2 

Σκοπός 

Σκοπός του Ιδρύματος είναι η παροχή στέγης, τροφής, 
ιατροφαρμακευτικής περίθαλψης και πάσης φροντίδας 
και προστασίας στους ηλικιωμένους (αμφοτέρωντων φύ¬ 
λων), σε κατάκοιτους, σε χρονίως πάσχοντα η ανίκανα 
προς εργασία πρόσωπα η άτομα με ειδικές ανάγκες, και 
σε άτομα αυτοεξυπηρετούμενα η μη δυνάμενα να αυτοε- 
ξυπηρετηθούν λόγω της ηλικίας, της ασθένειας τους η 
στερούμενα εγγυτάτων συγγενών και η προσφορά προς 
αυτούς αγάπης, στοργής, συμπαράστασης, πνευματικής 
υποστηρίξεως και οικοδομής, ψυχαγωγίας και πάντων 
των αναγκαίων υλικών αγαθών. Η κατά τα προηγούμενα 
εδάφια προστασία δύναται, εφόσον ζητηθεί και κριθεί 
αναγκαίο, να εκδηλώνεται και ως αρωγή κατ’ οίκον, παρε- 
χομένη υπό μορφήν οικονομικής ενισχύσεως, ηθικής συ- 
μπαραστάσεως, η ετέρας φύσεως υλικής βοήθειας, σκο¬ 
πούσα στην εξασφάλιση των μέσων αξιοπρεπούς διαβιώ- 
σεως και περιθάλψεως των αιτουμένων. 

Άρθρο 3 

Διοίκηση του Ιδρύματος 

1. Το Ίδρυμα τελεί υπό την πνευματική και διοικητική 
εποπτείατης Ιεράς Μητροπόλεως Χαλκίδος και διοικείται 
από επταμελές Διοικητικό Συμβούλιο (στο εξής Δ.Σ.), το 
οποίο συγκροτούν: 

α) ο εκάστοτε Μητροπολίτης Χαλκίδος ως πρόεδρος, 
αναπληρούμένος από τον Αντιπρόεδρο του Δ.Σ. 

β) ο εκάστοτε Πρωτοσύγκελλος η ο εκάστοτε Γενικός 
Αρχιερατικός Επίτροπος η Ιεροκήρυκας η άλλος προσο- 
ντούχος κληρικός, ως Αντιπρόεδρος, οριζόμενος από το 


Μητροπολίτη, ο οποίος, σε περίπτωση απουσίας η κωλύ¬ 
ματος του Μητροπολίτου, θα αναπληρώνει αυτόν και θα 
προεδρεύει του Δ.Σ. 

γ) πέντε μέλη οριζομένα από το Μητροπολίτη, τρία εκ 
οποίων ύστερα από πρότασή του Δ.Σ. της Πανευβοϊκής 
Φιλοπτώχου Αδελφότητας, επιλεγόμενα από εκείνα που 
προθυμοποιούνται και είναι ικανά να συμβάλλουν στην 
επίτευξη και ευόδωση του σκοπού του Ιδρύματος. Τα άλ¬ 
λα μέλη δύνανται να είναι κληρικοί η λαϊκοί (άνδρες η γυ¬ 
ναίκες) που κατοικούν στην περιφέρεια της οικείας Ιεράς 
Μητροπόλεως (κατά προτίμηση στην πόλη της Χαλκίδος) 
και διακρίνονται για το ήθος, την πνευματική κατάρτιση 
και ωριμότητά τους, καθώς και για το ενδιαφέρον για τη 
ζωή και το έργο της τοπικής Εκκλησίας. 

2. Τα ως άνω πέντε τακτικά μέλη του Δ.Σ. (της παρα¬ 
γράφου Ιγτου παρόντος άρθρου) διορίζονται για μία διε¬ 
τία από τον Σεβασμιώτατο Μητροπολίτη Χαλκίδος. Για 
την ίδια διετία διορίζονται ως αναπληρωματικά μέλη, τρία 
πρόσωπα που διαθέτουν τα προσόντα που αναφέρονται 
στην παράγραφο Ιγτου παρόντος άρθρου. 

3. Στην κρίση του Μητροπολίτου εναπόκειται η αντικα¬ 
τάσταση κάποιου μέλους του συμβουλίου προ της λήξης 
της διετούς θητείας του σε περίπτωση ανεπάρκειάςτου η 
κατόπιν αιτήσεώς του, καθώς και ο επαναδιορισμός κά¬ 
ποιου μετά τη λήξη της θητείαςτου. Επίσης, μέλη του Δ.Σ. 
που δεν ανταποκρίνονται στα καθήκοντά τους η κωλύο¬ 
νται στην άσκηση αυτών η δεν συμβάλλουν στην εύρυθ¬ 
μη, ομαλή, απρόσκοπτη και αποτελεσματική λειτουργία 
του Ιδρύματος η προβαίνουν σε ενέργειες που έρχονται 
σε αντίθεση με το σκοπό του Ιδρύματος, αντικαθίστανται 
από τον Σεβασμιώτατο Μητροπολίτη. 

4. Η ιδιότητα του μέλους είναι τιμητική και γι’αυτό τα μέ¬ 
λη δεν αμείβονται για τη συμμετοχή τους στη διοίκηση 
του Ιδρύματος. Ωστόσο, το Δ.Σ. είναι δυνατόν να καθορί¬ 
σει με απόφασή του την αποζημίωση των μελών του για 
κάθε συνεδρίαση η και τη χορήγηση ποσού για οδοιπορι¬ 
κά έξοδα. 

5. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει το Γραμματέα και 
τον Υπεύθυνο των Οικονομικών. 

6. Το Δ.Σ. συνεδριάζει τακτικά ανά δίμηνο και έκτακτα 
όταν παρίσταται ανάγκη η εφόσον το ζητήσουν ο Πρόε¬ 
δρος η εγγράφως και αιτιολογημένως τέσσερα τουλάχι¬ 
στον μέλη. Οι συνεδριάσεις γίνονται κατόπιν γραπτής 
πρόσκλησης του Προέδρου, η οποία περιλαμβάνει συνο¬ 
πτικά τα προς συζήτηση θέματα της ημερήσιας διάταξης 
και η οποία κοινοποιείται τρεις (3) τουλάχιστον ημέρες 
προ της ημέρας της συνεδρίασης. Η ημέρα αποστολής 
της πρόσκλησης και η ημέρα της συνεδρίασης δεν προ- 
σμετρώνται. Η πρόσκλησις των μελών δύναται να γίνει και 
δια τηλεφώνου η τηλεγραφήματος η τηλεμοιοτυπίας η 
και δι’ άλλου πρόσφορου μέσου, εφόσον όμως το γεγο¬ 
νός τούτο αποδεικνύεται δια σχετικής σημειώσεως στο ει¬ 
δικό βιβλίο προσκλήσεων, η οποία δέον όπως φέρει χρο¬ 
νολογία και υπογραφή του προσώπου το οποίο πραγμα¬ 
τοποίησε την πρόσκληση, κατόπιν σχετικής εντολής του 
Σεβασμιωτάτου Προέδρου. 

7. Το Διοικητικό Συμβούλιο του Ιδρύματος βρίσκεται σε 
απαρτία όταν είναι παρόντα τέσσαρα τουλάχιστον μέλη 
του, ανάμεσα στα οποία και ο πρόεδρος. Οι αποφάσεις 
του Δ.Σ. λαμβάνονται με πλειοψηφία των παρόντων με¬ 
λών. Σε περίπτωση ισοψηφίας υπερτερεί η ψήφος του 
Προέδρου. Στο Δ.Σ. δύναται να παρευρίσκεται ως ειση- 

γητής, κατόπιν αδείας του Προέδρου, και ο διευθυντής 
του Ιδρύματος χωρίς δικαίωμα ψήφου και ο οποίος απο¬ 
χωρεί πριν από την έναρξη της συζήτησης και της ψηφο¬ 
φορίας. 

8. Οι αποφάσεις του Δ.Σ. καταχωρούνται στο βιβλιστών 
πρακτικών του Δ.Σ., αναγινώσκονται στην επόμενη συνε¬ 
δρίαση του Δ.Σ. και υπογράφονται από όλους όσουν έλα¬ 
βαν μέρος στη συνεδρίαση του συμβουλίου εκείνου. Για 
τις αποφάσεις αυτές κρατούνται πρόχειρα πρακτικά από 
το γραμματέα, τα οποία μονογράφουν οι παρόντες στη 
συνεδρίαση. 

Άρθρο 4 
Αρμοδιότητες 

ΤοΔ.Σ. διοικεί το Γηροκομείο και διαχειρίζεται την περι¬ 
ουσία αυτού σύμφωνα με τους κείμενους νόμους καιτους 
εκάστοτε εκκλησιαστικούς κανονισμούς. Ειδικότερα: 

α) αποφασίζει επί των αιτήσεων εισαγωγής στο Γηρο¬ 
κομείο και ορίζει τις τυχόν οικονομικές υποχρεώσεις του 
εισαγόμενου προσώπου (τροφεία) η την παροχή χρημα¬ 
τικού βοηθήματος σε αυτό, 

β) καταρτίζει τον προϋπολογισμό καθώς και τον απολο¬ 
γισμό και ισολογισμό, τους οποίους στη συνέχεια υπο¬ 
βάλλει προς έγκριση στο Μητροπολιτικό Συμβούλιο, 
γ) αποφασίζει την πρόσληψη με σύμβαση ιδιωτικού δι¬ 
καίου του αναγκαίου προσωπικού στις νομίμως συστα- 
θείσες θέσεις, καθορίζει την αντιμισθία στα πλαίσια της 
κειμένης νομοθεσίας και απολύει το προσωπικό, 
δ) επιβάλλει σ’ αυτό τα αναγκαία εκάστοτε πειθαρχικά 
μέτρα, 

ε) αποφασίζει για την επένδυση και την επωφελέστερη 
τοποθέτηση των κεφαλαίων του Ιδρύματος, την επωφε¬ 
λέστερη αξιοποίηση της ακίνητης περιουσίας του καθώς 
και την εκποίηση η υποθήκευση περιουσιακών του στοι¬ 
χείων, την εκμίσθωση ακινήτων του, αποδέχεται δωρεές, 
κληρονομιές κ.λπ. εγείρει αγωγές η συμβιβάζεται η πα- 
ραιτείται απ’ αυτών, 

στ) αποφασίζει και ενεργεί για λογαριασμό του Ιδρύμα¬ 
τος πάσαν προμήθειαν και αποφασίζει περί της διάθεσης 
των πόρων αυτού κατά τις διατάξεις του νόμου, 
ζ) προβαίνει σε σύναψη συμβάσεων με διάφορα ταμεία 
η το κράτος, 

η) μελετά, υποδεικνύει και λαμβάνει μέτρα προς βελ¬ 
τίωση και αρτιότερη εκπλήρωση των σκοπώντου Ιδρύμα¬ 
τος και αύξηση των πόρων αυτού, καθώς και για τη συ¬ 
ντήρηση και επέκταση των εγκαταστάσεώντου, 
θ) δύναται να διορίζει επιτροπές επί ειδικών περιπτώσε¬ 
ων καθορίζον και τον κύκλο των αρμοδιοτήτων των η να 
αναθέτει σε μέλος του διάφορες αποστολές και διεκπε¬ 
ραιώσεις, 

ι) καταρτίζει, επεξεργάζεται και υποβάλλει προς έγκρι¬ 
ση στο Μητροπολιτικό Συμβούλιο τον Εσωτερικό Κανονι¬ 
σμό Λειτουργίας του Ιδρύματος και αποφασίζει για την 
τροποποποίησή του, 

κ) χαρακτηρίζει τους ευεργέτες και δωρητές, 
λ) αποφασίζει για κάθε πρόβλημα που αφορά τη λειτουρ¬ 
γία και την αναβάθμιση των υπηρεσιώντου Ιδρύματος. 

Άρθρο 5 

ΑΡΜΟΔΙΟΤΗΤΕΣ ΜΕΛΩΝ Δ.Σ. 

Α. Αρμοδιότητες του Προέδρου. 

Ο εκάστοτε Μητροπολίτης Χαλκίδος, ως Πρόεδροςτου 


Δ.Σ. του Ιδρύματος έχει όλες τις αρμοδιότητες που απορ¬ 
ρέουν από την ιδιότητά του αυτή και συγκεκριμένα: 

α) Εκπροσωπείτο Ίδρυμα ενώπιον πάσης εκκλησιαστι¬ 
κής αρχής, διοικητικής η δικαστικής, ως και ενώπιον πα¬ 
ντός νομικού η φυσικού προσώπου και οργανισμού, 
πράττων και ενεργών τα δέοντα για την προώθηση των 
υποθέσεων του Ιδρύματος. Με ειδική απόφασή του το 
Δ.Σ. και για συγκεκριμένη εκάστοτε υπόθεση δύναται να 
αναθέτει σε άλλο μέλος του Δ.Σ. την εκπροσώπησή του, 

β) Καλεί στις συνεδριάσεις τα μέλη του Δ.Σ., κατά τα ει¬ 
δικότερα αναφερόμενα στο άρθρο 3 του παρόντος και δι¬ 
ευθύνει τις συζητήσεις, 

γ) Υπογράφει όλα τα εξερχόμενα έγγραφα και αποφά¬ 
σεις του Δ.Σ. (πρακτικά, επιστολές, αποδοχές διαθηκών, 
κληροδοτημάτων, απολογισμού, προϋπολογισμού, προ¬ 
σλήψεις προσωπικού, απολύσεις προσωπικού, διακηρύ¬ 
ξεις δημοπρασιών, εκποιήσεις, πωλητήρια, αγορές και εν 
γένει πάσα δικαιοπραξία) και ενημερώνεται για όλα τα ει¬ 
σερχόμενα έγγραφα καθώς και για την αλληλογραφία 
του Ιδρύματος, 

δ) Εκδίδει και συνυπογράφει με τον Υπεύθυνο των Οι¬ 
κονομικών κάθε χρηματικό ένταλμα και εποπτεύει στη σύ¬ 
νταξη των απολογισμών - ισολογισμών και προϋπολογι¬ 
σμών που συντάσσονται με ευθύνη του υπεύθυνου των 
Οικονομικών του Δ.Σ., 

ε) εν γένει μεριμνά για την εφαρμογή των διατάξεωντου 
παρόντος Οργανισμού και των αποφάσεων του Δ.Σ. 

Β. Αρμοδιότητες του Αντιπροέδρου. 

Ο Αντιπρόεδρος βοηθά τον Πρόεδρο στο έργο του και 
αναπληρώνει αυτόν σε όλα του τα καθήκοντα σε περί¬ 
πτωση κωλύματος η αδυναμίαςτου. Ο Πρόεδρος δύναται 
να αναθέτει στον Αντιπρόεδρο, με έγγραφη εντολή του, 
οποιαδήποτε από τις αναφερόμενες στο άρθρο 5 αρμο¬ 
διότητες. 

Γ. Αρμοδιότητες Γραμματέως. 

1. Ο Γραμματέας είναι επιφορτισμένος με την εποπτεία 
διεκπεραίωσης όλης της γραφικής υπηρεσίας του Ιδρύ¬ 
ματος. Ο Γ ραμματέας τηρεί τα βιβλία των πρακτικών του 
Δ.Σ. και φροντίζει δια την έγκαιρη ενημέρωσή τους και 
υπογραφή των πρακτικών, τα οποία αναγινώσκει σε κάθε 
συνεδρίαση προς υπογραφή των. Συνεργάζεται και ελέγ¬ 
χει τον τυχόν έμμισθο γραμματέα για την ορθή τήρηση 
των βιβλίων του Ιδρύματος (πλην των διαχειριστικών), 
υπογράφει δε μετά του προέδρου τα έγγραφα. 

2. Το Γραμματέα σε περίπτωση απουσίας του η κωλύ¬ 
ματος του, αναπληρώνει άλλο μέλος του Δ.Σ., οριζόμενο 
από τον Πρόεδρο του Δ.Σ. 

Δ. Αρμοδιότητες Υπευθύνου του Οικονομικών. 

1. Ο Υπεύθυνος των Οικονομικών πρέπει, κατά προτί¬ 
μηση, να έχει γνώσεις λογιστικές η οικονομικές και να δια- 
κρίνεται για την τιμιότητα, το ήθος του και την αγάπη του 
προς την Εκκλησία. 

Έχει την ευθύνη και την εποπτεία επί όλων των οικονο¬ 
μικών και διαχειριστικών θεμάτων, προσυπογράφει μετά 
του Προέδρου τα γραμμάτια είσπραξης, τα εντάλματα 
πληρωμών, τηρεί σε συνεργασία με τον υπεύθυνο Λογι¬ 
στηρίου του Ιδρύματος τα διαχειριστικά βιβλία, συντάσ¬ 
σει τους απολογισμούς, ισολογισμούς και προϋπολογι¬ 
σμούς εγκαίρως, μεριμνά δια εισηγήσεών του προς το 
Δ.Σ. για την καλύτερη τοποθέτηση των χρημάτων του 
Ιδρύματος, φροντίζει για την εξασφάλιση των απαραιτή¬ 
των μέσων για την καλύτερη λειτουργία του Ιδρύματος, 
καταθέτει τα χρήματα του Ιδρύματος στην Τράπεζα, ανα- 

λαμβάνει χρήματα απάτην Τράπεζα με ένταλμα του Προ¬ 
έδρου, μετά του οποίου προσυπογράφει τα ωςάνωδικαι- 
ολογητικά. Υπογράφει τις αποδείξεις είσπραξης. Ενεργεί 
διαγωνισμούς για την προμήθεια υλικών και τροφίμων για 
την εξασφάλιση της καλύτερης ποιότητας και τιμής, φυ¬ 
λάσσει μετά του διευθυντού η του υποδιευθυντού (ανα- 
πληρωτού διευθυντού) όλα τα τριπλότυπα αποδείξεις 
πληρωμής και είσπραξης. 

2. Σε περίπτωση προσωρινής απουσίας, κωλύματος η 
αδυναμίας να ασκήσει τα καθήκοντά του ο υπεύθυνος 
των οικονομικών, ορίζει ο ίδιος άλλο μέλος του Δ.Σ. του 
Ιδρύματος για αναπλήρωσή του κάτω από τις οδηγίες του 
και με τη βοήθεια και του υπεύθυνου Λογιστηρίου. Σε κά¬ 
θε περίπτωση η ευθύνη της οικονομικής διαχείρισης, εξα¬ 
κολουθεί να παραμένει στον ίδιο τον Υπεύθυνο των Οικο¬ 
νομικών μέχρι την αντικατάστασή του. 

Ε. Αρμοδιότητες μελών. 

Τα μέλη λαμβάνουν μέρος στις συνεδριάσεις του Δ.Σ. 
κατόπιν προσκλήσεως από τον Πρόεδρο του Ιδρύματος 
και αποφασίζουν κατά την κρίση των επί των συζητουμέ- 
νων θεμάτων για την καλύτερη λειτουργία του Ιδρύματος. 
Λαμβάνουν μέρος σε επιτροπές κατά περίπτωση διοριζό¬ 
μενες από τον Πρόεδρο του Δ.Σ. 

Άρθρο 6 

Σώμα Συνδρομητών 

Για την οικονομική βοήθεια προς το Ίδρυμα συνιστάται 
σώμα συνδρομητών του Ιδρύματος (σώμα άτυπο), του 
οποίου την ευθύνη ως Πρόεδρος αναλαμβάνει ένα μέλος 
του Δ.Σ. του Ιδρύματος οριζόμενο από το Δ.Σ. αυτού. Μέ¬ 
λη του σώματος συνδρομητών του Ιδρύματος εγγράφο- 
νται προαιρετικά φιλάνθρωποι, ευσεβείς χριστιανοί, οι 
οποίοι καταβάλουν μηνιαία συνδρομή, το ύψος της οποί¬ 
ας το καθορίζει το εγγραφόμενο μέλος. Σκοπός του σώ¬ 
ματος είναιη τακτική οικονομική ενίσχυση του Ιδρύματος. 
Το Σώμα διευθύνεται από δικό του πενταμελές συμβού¬ 
λιο, πρόεδρος του οποίου είναι το διορισμένο από το Δ.Σ. 
του Ιδρύματος μέλος. Ο πρόεδρος του σώματος συνερ¬ 
γάζεται στενά με τον Πρόεδρο και το διευθυντή του Ιδρύ¬ 
ματος, τηρεί βιβλίο συνδρομητών και δωρητών, εκδίδει 
νομίμως αποδείξεις εισπράξεως και παραδίδειτα χρήμα¬ 
τα στονΤαμία, απότον οποίο λαμβάνει απόδειξη, δίδει λο¬ 
γαριασμό εις το Δ.Σ. και το ενημερώνει συχνά. 

Άρθρο 7 
Προσωπικό 

1. Το προσωπικό του Ιδρύματος, το οποίο βρίσκεται υπό 
την εποπτείατου Δ.Σ. αυτού, όντας υπόλογο σε αυτό, δια- 
κρίνεται - κατ’ αρχήν - σε εθελοντικό και έμμισθο. 

α. Στο εθελοντικό προσωπικό συγκαταλέγονται άνδρες 
και γυναίκες, διακρινόμενοι για το ήθος, την κατάρτιση 
και την ωριμότητά τους, τις εξειδικευμένες γνώσεις, τις 
εμπειρίες τους και το ενδιαφέρον τους για τη ζωή και το 
έργο της τοπικής Εκκλησίας που με τη θέλησή τους και 
άνευ αμοιβής παρέχουν τις υπηρεσίες τους στο Ίδρυμα, 
προς εκπλήρωση και εφαρμογή της περί αγάπης καινής 
εντολής του Κυρίου ημών Ιησού Χριστού. Το εθελοντικό 
προσωπικό υπακούει και συμμορφώνεται προς τις υπο¬ 
δείξεις του Διευθυντή και συνεργάζεται με πνεύμα αγά¬ 
πης και υπακοής με το έμμισθο προσωπικό. 

β. Το έμμισθο προσωπικό προσλαμβάνεται, απασχολεί¬ 
ται, αμείβεται και παύεται με αποφάσεις του Δ.Σ. Στο άμι¬ 
σθο και εθελοντικό προσωπικό ανήκει και ο ιερέας-πνευ- 


ματικός του Ιδρύματος, ο οποίος διορίζεται με απόφαση 
του Σεβασμιωτάτου Μητροπολίτου, με αποκλειστικό έργο 
την τέλεση λατρευτικών πράξεων και την παροχή αγάπης, 
στοργής και πνευματικής στήριξης προς τους τροφίμους 
τους οποίους και εξομολογεί, εφόσον το θελήσουν. 

2. Το προσωπικό έμμισθο και άμισθο (εθελοντικό) δια- 
κρίνεται περαιτέρω σε Διοικητικό, Ιατρικό - Νοσηλευτικό, 
Ειδικών Καθηκόντων και Βοηθητικό, καθώς και σε Προ¬ 
σωπικό του Τμήματος Διοίκησης του Ιδρύματος, του Τμή- 
ματος του Γηροκομείου και του Παραρτήματος του Θε¬ 
ραπευτηρίου Χρονίως Πασχόντων: 

1. ΣΤΟ ΤΜΗΜΑΔΙΟΙΚΗΣΕΩΣ 

Α/Διοικητικό: 

Μία (1) θέση διευθυντού Π.Ε. η Τ.Ε. κλάδου. 

Μία (1) θέση υποδιευθυντού Π.Ε. η Τ.Ε η Υ.Ε. κλάδου. 

Μία (1) υπευθύνου λογιστηρίου Τ.Ε. κλάδου. 

Μία (1) θέση γραμματέα, χειριστή Η/Υ Τ.Ε. η Δ.Ε. κλά¬ 
δου. 

2. ΣΤΟ ΤΜΗΜΑ ΤΟΥ ΓΗΡΟΚΟΜΕΙΟΥ 

Α/Διοικητικό: 

Μία (1) θέση Διευθυντού, η οποία δύναται να καλυφθεί 
και από το Διευθυντή του Τμήματος Διοίκησης. 

Β/ Ιατρικό - Νοσηλευτικό προσωπικό: 

Μία (1) θέση ιατρού. 

Μία (1) θέση Προϊσταμένης Νοσηλεύτριας Π.Ε. η Τ.Ε. 
κλάδου. 

Δυό (2) θέσεις Νοσηλευτών/τριών η βοηθών Τ.Ε. η Δ.Ε. 
κλάδου. 

Γ/ Ειδικό Προσωπικό: 

Μία (1) θέση φυσιοθεραπευτού Τ.Ε. κλάδου. 

Μία (1) θέση ψυχολόγου Π.Ε. η Τ.Ε. κλάδου. 

Μία (1) θέση κοινωνικού λειτουργού. 

Δ/ Βοηθητικό Προσωπικό: 

Μία (1) θέση μαγείρου. 

Μία (1) θέση βοηθού μαγείρου. 

Μία (1) θέση τραπεζοκόμου Υ.Ε. κλάδου. 

Τρεις (3) θέσεις καθαριστριών Υ.Ε. κλάδου. 

Μία (1) θέση πλύντριας - σιδερώτριας. 

Μία (1) θέση συντηρητή Τ.Ε. η Δ.Ε. κλάδου. 

Μία (1) θέση κλητήρα η θυρωρού Υ.Ε. κλάδου. 

3. ΣΤΟ ΘΕΡΑΠΕΥΤΗΡΙΟ ΧΡΟΝΙΩΣ ΠΑΣΧΟΝΤΩΝ 

Α/Διοικητικό: 

Μία (1) θέση Διευθυντού, η οποία δύναται να καλυφθεί 
και από το Διευθυντή του Ιδρύματος. 

Β/ Ιατρικό - Νοσηλευτικό προσωπικό: 

Μία (1) θέση ιατρού, η οποία δύναται να καλυφθεί και 
απότον Ιατρό του Γηροκομείου. 

Μία (1) θέση Προϊσταμένης Νοσηλεύτριας Π.Ε. η Τ.Ε. 
κλάδου, η οποία δύναται να καλυφθεί και από την Προϊ- 
σταμένητου Γηροκομείου. 

Τρεις (3) θέσεις Νοσηλευτών/τριών η βοηθών Τ.Ε. η 
Δ.Ε. κλάδου. 

Γ/ Ειδικό Προσωπικό: 

Μία (1) θέση φυσιοθεραπευτού ΤΕ κλάδου. 

Μία (1) θέση εργοθεραπευτού ΤΕ κλάδου. 

Μία (1) θέση κοινωνικού λειτουργού. 

Δ/ Βοηθητικό Προσωπικό: 

Μία (1) θέση μαγείρου. 

Μία (1) θέση βοηθού μαγείρου. 

Μία (1) θέση τραπεζοκόμου Υ.Ε. κλάδου. 

Δυό (2) θέσεις καθαριστριών Υ.Ε. κλάδου. 

Μία (1) θέση πλύντριας - σιδερώτριας. 

Μία (1) θέση οδηγού Υ.Ε. κλάδου. 

3. Στον εσωτερικό κανονισμό λειτουργίας του Ιδρύμα¬ 
τος προσδιορίζονται τα προσόντα, οι αρμοδιότητες και οι 
υποχρεώσεις των εργαζομένων κατά κατηγορία και ειδι¬ 
κότητα, αναφέρονται δε ταύτα, καθώς και το ωράριο ερ¬ 
γασίας στη Σύμβαση Εργασίας, η οποία συνομολογείται 
μεταξύ του Ιδρύματος και του εργαζομένου. 

4. Με απόφαση του Δ.Σ. καθορίζονται, ανάλογα με τις 
ανάγκεςτου Ιδρύματος, οι οργανικές θέσεις, το ύψοςτων 
μισθών καιημερομισθίωντου προσωπικού του Ιδρύματος 
καθώς και το ωράριο εργασίας. Σε περίπτωση δημιουρ¬ 
γίας και άλλης οργανικής θέσης, επιπλέον των προβλε- 
πόμενων στον παρόντα Οργανισμό, τα προσόντα, οι αρ¬ 
μοδιότητες, οι υποχρεώσεις, ο μισθός και το ωράριο ερ¬ 
γασίας του εργαζομένου καθορίζονται με απόφαση του 
Δ.Σ. 

5. Η πλήρωση των θέσεων θα γίνεται σύμφωνα με τις 
ανάγκεςτου Ιδρύματος σε συνδυασμό με τις οικονομικές 
δυνατότητές του. 

6. Το Δ.Σ. ασκεί τον έλεγχο και την εποπτεία σε όλο το 
προσωπικό του Ιδρύματος είτε δια του Διευθυντού του, 
είτε δι’ εντεταλμένου μέλουςτου, κατάτα οριζόμενα στον 
εσωτερικό κανονισμό. 

Άρθρο 8 
Τρόφιμοι 

1. Στο Ίδρυμα εισάγονται κατόπιν αιτήσεώς τους ηλι¬ 
κιωμένοι εγκαταλελειμένοι η απροστάτευτοι, καθώς και 
άτομα, αυτοεξυπηρετούμενα η μη δυνάμενα να αυτοεξυ- 
πηρετηθούν, άρρενα η θήλεα, αποδεδειγμένως αναξιο- 
παθούντα η εγκαταλελειμένα, αδιακρίτως ηλικίας, τα 
οποία έχουν ανάγκη φροντίδας και συμπαράστασης την 
οποία αδυνατούν να τους την προσφέρουν συγγενικά 
τους πρόσωπα, της καταστάσεώς τους πιστοποιουμένης 
ως κατωτέρω αναφέρεται. Η εισαγωγή των τροφίμων γί¬ 
νεται με απόφαση του Δ.Σ. του Ιδρύματος ύστερα από 
έγκριση της σχετικής αίτησης του ενδιαφερομένου και με 
σχετική αιτιολογημένη εισήγηση του Διευθυντή, ο οποίος 
συγκεντρώνει και όλα τα απαιτούμενα δικαιολογητικά. 

Ειδικότερα, στο τμήμα του Γηροκομείου του Ιδρύματος 
εισάγονται γέροντες και των δύο φύλων, ηλικίας εξήντα 
(60) ετών και άνω, εγκαταλελειμένοι η απροστάτευτοι, 
αυτοεξυπηρετούμενοι η μη, και οι οποίοι δεν πάσχουν 
από ανίατο η μεταδοτικό νόσημα η από ψυχικές παθήσεις. 

2. Δικαιολογητικά εισαγωγής είναι: 

α) Αίτηση εισαγωγής υπογεγραμμένη από τον ίδιο τον 
ενδιαφερόμενο η σε περίπτωση αδυναμίας του, η οποία 
θα πιστοποιείται ιατρικά, από τον πλησιέστερο συγγενή 
αυτού η σε περίπτωση μη υπάρξεως αυτού από κοινωνική 
λειτουργό της Κοινωνικής Πρόνοιας. 

β) Συγκατάθεση ενός εκ των πλησιεστέρων συγγενών 
του αιτούντος με υπεύθυνη δήλωση του ν. 1599/1986, 
όπως ισχύει κάθε φορά. 

γ) Πιστοποιητικό υγείας από δημόσιο νοσοκομείο ότι 
δεν πάσχει από μολυσματικό μεταδοτικό νόσημα. 

δ) Πιστοποιητικό γεννήσεως η επικυρωμένη φωτοτυπία 
της ταυτότητάς του. 

ε) Συστατική επιστολή του ιερέως της ενορίας του αι- 
τούντος. 

στ) Σύντομο βιογραφικό σημείωμα της οικογενειακής 
κατάστασης του ενδιαφερομένου καθώς και της οικονο¬ 
μικής του κατάστασης με υπεύθυση δήλωση και αντίγρα¬ 
φο των φορολογικών δηλώσεων των τελευταίων τριών 
ετών. 


ζ) Ιατρικό ιστορικό από τον προσωπικό ιατρό του αιτού- 
ντος, στο οποίο θα παρέχονται πληροφορίες για την κα¬ 
τάσταση της υγείας του, των φαρμάκων που λαμβάνει και 
όποιες άλλες απαραίτητες, κατά την κρίση του, πληρο¬ 
φορίες. 

η) Υπεύθυνη δήλωση περί της αποδοχής της συνεισφο¬ 
ράς ποσοστού της συντάξεώς του η μέρους των εισοδη¬ 
μάτων του η ακινήτου περιουσίας του στο Ίδρυμα, στην 
περίπτωση που ο τρόφιμος έχει τη δυνατότητα αυτή. Το 
ποσό της συνεισφοράς καθορίζεται με απόφασή του Δ.Σ. 
μαζί με την έγκριση της αίτησης και αφού συνεκτιμηθούν 
όλα τα προσωπικά στοιχεία του ενδιαφερομένου. 

3. Στο παράρτημα του Γηροκομείου, στο Θεραπευτήριο 
χρονίως πασχόντων, εισάγονται ασθενείς αμφοτέρωντων 
φύλων, ηλικίας από δεκαοκτώ (18) ετών και άνω, χρόνια 
πάσχοντες. Δικαιολογητικά εισαγωγής είναι άλατα προα- 
ναφερόμενα στην παράγραφο 2 του παρόντος άρθρου. 
Επιπλέον, στο ιατρικό πιστοποιητικό δέον να αναγράφεται 
η αιτία του χρονίου νοσήματος και η αναγκαιότητα της 
ιδρυματικής περίθαλψης του ασθενούς σε ανάλογο Ίδρυ¬ 
μα, ότι δεν πάσχει από μολυσματική μεταδοτική νόσο η άλ¬ 
λο νόσημα που χρήζει ειδικής νοσηλείας καθώς και ότι δεν 
πάσχει από ψυχοκινητικές διεγέρσεις, καθιστάμενος ανή¬ 
συχος και ακατάλληλος για συμβίωση. 

Όλα τα προαναφερθένα έγγραφα φυλάσσονται απόρ¬ 
ρητα στο φάκελο του τροφίμου, με απόλυτη ευθύνη του 
Διευθυντού και χρησιμοποιούνται αυστηρά για τις ανά¬ 
γκεςτου Ιδρύματος. 

Άρθρο 9 

Πόροι του Ιδρύματος 
Πόροι του Ιδρύματος είναι: 

α) οι εκάστοτε επιχορηγήσεις προς το γηροκομείο από 
το Ελληνικό Δημόσιο, από Εκκλησιαστικά η άλλα νομικά η 
φυσικά πρόσωπα, καθώς και από την Ευρωπαϊκή Ένωση, 
β) κληρονομιές, κληροδοσίες, δωρεές υπέρ του Γηρο¬ 
κομείου Χαλκίδος και παν αφιέρωμα υπέρ αυτού, 
γ) εισφορές Δήμων η Κοινοτήτων η άλλων Οργανισμών, 
δ) δωρεές χρημάτων υπέρ του γηροκομείου υπό ιδιω¬ 
τών, 

ε) από εράνους διενεργούμένους κατόπιν αποφάσεων 
του Δ.Σ. υπέρ του γηροκομείου, 
στ) εκ των τακτικών συνδρομών του σώματος συνδρο¬ 
μητών, 

ζ) εκ του ποσοστού συνεισφοράς των τροφίμων η και 
των εισφορών και προσφορών αυτών, 
η) κάθε άλλη πρόσοδος, σύμφωνη με το Ορθόδοξο Χρι¬ 
στιανικό πνεύμα, που προέρχεται από κάθε είδους δρα- 
στηριότητεςτου Ιδρύματος και κάθε νόμιμη πηγή που δεν 
κατονομάζεται ρητά στον παρόντα Οργανισμό. 

Άρθρο 10 

Διάθεση των πόρων 

Οι πόροι διατίθενται για την εκπλήρωση των σκοπών 
του Ιδρύματος, την κάλυψη των πάσης φύσεως εξόδων 
του και των εξόδων του μισθοδοτούμενου προσωπικού, 
καθώς και για την ενίσχυση του φιλανθρωπικού έργου της 
Εκκλησίας. 

Άρθρο 11 
Προϋπολογισμός 

1. Το οικονομικό έτος άρχεταιτην 1η Ιανουάριου καιλή- 
γειτην 31η Δεκεμβρίου του αυτού έτους. 

2. Ο προϋπολογισμός ψηφίζεται από το Δ.Σ. το αργότε¬ 
ρο εντός του μηνός Νοεμβρίου και αμέσως κατόπιν υπο¬ 
βάλλεται προς έγκριση στο Μητροπολιτικό Συμβούλιο. 

3. Μεταγενέστερες τροποποιήσεις του προϋπολογι¬ 
σμού επιτρέπονται, πρέπει όμως να τηρηθεί η διαδικασία 
της προηγούμενης παραγράφου. 

Άρθρο 12 
Απολογισμός 

1. Μέσα στο δεύτερο δεκαπενθήμερο του μηνός Ιανου¬ 
άριου συντάσσεται ο απολογισμός των πραγματοποιηθέ- 
ντων εσόδων και εξόδων του προηγούμενου οικονομικού 
έτους, ο οποίος υποβάλλεται από τον Υπεύθυνο των Οι¬ 
κονομικών το πρώτο δεκαπενθήμερο του μηνός Φεβρου¬ 
άριου στο Δ.Σ. για έγκριση. 

2. Ο Απολογισμός αναγράφει σε ιδιαίτερη στήλη: 

α) Τα προϋπολογισθέντα έσοδα και έξοδα, 

β) Τα πραγματοποιηθέντα έσοδα και έξοδα, 

γ) Τις διαφορές μεταξύ τους, 

δ) Το ταμειακό υπόλοιπο, το οποίο προκύπτει. 

3. Με τον απολογισμό συντάσσεται γενικός ισολογι¬ 
σμός, στον οποίο αναγράφονται αναλογικά τα ενεργητι¬ 
κά και παθητικά περιουσιακά στοιχεία του Ιδρύματος, τα 
οποία υπάρχουν κατά την 31η Δεκεμβρίου. 

4.0 απολογισμός και ο γενικός ισολογισμός υποβάλλο¬ 
νται εντός του δευτέρου δεκαπενθημέρου του μηνός Φε¬ 
βρουάριου στο Μητροπολιτικό Συμβούλιο προς έγκριση. 

Άρθρο 13 
Τηρούμενα βιβλία 

Στο ίδρυμα τηρούνται τα κάτωθι βιβλία και φάκελοι: 

1. Πρωτόκολλο εισερχομένων και εξερχομένων εγγρά¬ 
φων. 

2. Βιβλίο πρακτικών Δ.Σ. 

3. Βιβλίο ειδών και υλικών (η αποθήκης). 

4. Μητρώο περιθαλπομένων (βιογραφικό, ιστορικό 
υγείας, περιουσιακά στοιχεία, οικογενειακή κατάσταση, 
κληρονόμοι, διαθήκες, διευθύνσεις συγγενών, ταμείο 
ασφάλισης, σύνταξη, βιβλιάριο ασθένειας, τραπέζης, 
κλειδιά, πληρεξούσια, δικηγόροι. (Τα ως άνω φυλάσσο¬ 
νται απόρρητα στον προσωπικό φάκελο ενός εκάστου και 
προορίζονται αυστηρά και μόνον για τις ανάγκες του 
Ιδρύματος και την επίτευξη της αποστολής του). 

5. Μητρώο προσωπικού τηρούμενο κατά κατηγορία 
προσωπικού με κάθε στοιχείο και μεταβολή. 

6. Βιβλίο εισφορών στο Ίδρυμα κατά μήνα η έκτακτα. 

7. Βιβλίο συνδρομητών. 

8. Βιβλίο ταμείου. 

9. Βιβλίο κινητής και ακίνητης περιουσίας. 

10. Τριπλότυπα γραμμάτια είσπραξης. 

11. Τριπλότυπα εντάλματα πληρωμής. 

12. Τριπλότυπες αποδείξεις είσπραξης (συνδρομών - 
δωρεών). 

13. Τριπλότυπες αποδείξεις πληρωμής. 

14. Βιβλίο μισθοδοσίας προσωπικού. 

15. Βιβλίο εξόδων περιθαλπομένων. 

16. Βιβλίο αδειών προσωπικού. 

Κατά την κρίση του Δ.Σ. μερικά από τα βιβλία αυτά μπο¬ 
ρούν να παραλείπονται και άλλα να προστίθενται. 

Άρθρο 14 

Ευεργέτες 

1. Μεγάλοι ευεργέτες και δωρητές είναι όσοι μέχρι τώ¬ 


ρα έχουν χαρακτηρισθεί έτσι και όσοι χαρακτηρισθούν με 
αποφάσεις του Δ.Σ. του Ιδρύματος, το οποίο καθορίζει το 
ύψος της δωρεάς και το αναπροσαρμόζει όποτετο κρίνει 
απαραίτητο, προκειμένου να καταταχθούν οι προσφέρο- 
ντες στις προαναφερόμενες κατηγορίες (Μεγάλοι ευερ¬ 
γέτες - ευεργέτες - δωρητές). Δωρητές η ευεργέτες μπο¬ 
ρούν να ανακηρύσσονται από το Δ.Σ. και πρόσωπα, τα 
οποία εισφέρουν στο Ίδρυμα άλλες εξαιρετικές υπηρε¬ 
σίες. 

2. Η απόφαση χαρακτηρισμού, καταγράφεται στο ειδι¬ 
κό βιβλίο πρακτικών και επιδίδεται στον ενδιαφερόμενο 
σε έπαινο και ανάμνηση. Τα ονόματα αυτών μνημονεύο¬ 
νται σε δίπτυχοτου ιερού ναού του Ιδρύματος. 

3. Με απόφασή του Δ.Σ. ορίζεται μία ημέρα ετησίως κα¬ 
τά την οποία τελείται και μνημόσυνο των ευεργετών και 
δωρητών του Ιδρύματος. 

Άρθρο 15 

Σφραγίδα του Ιδρύματος 

Το Ίδρυμα έχει σφραγίδα κυκλική, με δυό ομόκεντρους 
κύκλους, στο μεσοδιάστημα των οποίων αναγράφεται η 
φράση: «ΕΚΚΑΗΣΙΑΣΤΙΚΟ ΓΗΡΟΚΟΜΕΙΟ Ι.Μ. ΧΑΑΚΙΔΟΣ 
”0 ΟΣΙΟΣ ΙΩΑΝΝΗΣ Ο ΡΩΣΣΟΣ"». Στο κέντρο απεικονίζε¬ 
ται η μορφή του Οσίου Ιωάννου του Ρώσσου. 

Άρθρο 16 

Η 27η Ιουλίου εκάστου έτους, ημέρα εορτής του Αγίου 
Παντελεήμονος, κατά την οποία πανηγυρίζει και ο Ιδρυ¬ 
ματικός Ιερός Ναός, θεσπίζεται ως επίσημη εορτή του 
Ιδρύματος. 

Άρθρο 17 

Τροποποίηση του Οργανισμού 

Ο παρών Οργανισμός τροποποιείται από τη Διαρκή Ιε¬ 
ρά Σύνοδο κατόπιν αιτιολογημένης αποφάσεως του Διοι¬ 
κητικού Συμβουλίου του Ιδρύματος, που λαμβάνεται σε 
απαρτία και εγκρίνεται από το Μητροπολιτικό Συμβούλιο. 
Δημοσιεύεται δε όπως και ο παρών Οργανισμός. 

Άρθρο 18 

Κατάργηση του Ιδρύματος 

Το παρόν Ίδρυμα καταργείται υπό της Διαρκύς Ιεράς 
Συνόδου ύστερα από ομόφωνη απόφαση και παρυσία 
όλων των Μελών του Δ.Σ. του Γηροκομείου και έγκριση 
του Μητροπολίτου, όταν δεν εκπληρώνει τις εκκλησιολο- 
γικές αυτού προϋποθέσεις και την αποστολή του, όταν 
παρεκκλίνει του σκοπού του η καταστεί αδύνατη η λει¬ 
τουργία του. 

Η περιουσία αυτού, πληντου ακινήτου και του οικοπέ¬ 
δου αυτού (δωρηθέντος το 1971 από τη Φιλόπτωχο Πα- 
νευβοϊκή Αδελφότητα), περιέρχεται αυτοδίκαια στο Γ ενι¬ 
κό Φιλόπτωχο Ταμείο της Ιεράς Μητροπόλεως Χαλκίδος, 
δυνάμενο να διαθέσει αυτή δι’ οιονδήποτε παρεμφερή 
σκοπόν. 

Άρθρο 19 

Εσωτερικός Κανονισμός 

Με εσωτερικό Κανονισμό που καταρτίσεται από το Δ.Σ. 
δύναται να καθορισθούν λεπτομερώς τα σχετικά με τη 
λειτουργία του Ιδρύματος και ειδικότερα όσα αφορούντα 
προσόντα, τα καθήκοντα του προσωπικού, τον πειθαρχι¬ 
κό έλεγχο, τον έλεγχο των δαπανών και την εν γένει δια¬ 
χείριση του χρηματικού, τον καθορισμό ορίου ηλικίας και 

καταστάσεως υγείας των εισαγομένων, την ιατρική πα¬ 
ρακολούθηση και περίθαλψη των εισαγομένων, τον κα¬ 
θορισμό των πειθαρχικών παραπτωμάτων των εισαγομέ- 
νων και του προσωπικού, τη διαδικασία βεβαίωσης και 
επιβολής των αναγκαίων κυρώσεων και ο,τι άλλο κριθεί 
απαραίτητο κατά τη λειτουργία του. 

Άρθρο 20 
Μη προβλεπόμενα 

Παν θέμα μη προβλεπόμενο υπό του παρόντος Οργανι¬ 
σμού ρυθμίζεται δι’ αποφάσεως του Δ.Σ. του Ιδρύματος, 
εγκρινομένη υπάτου Μητροπολιτικού Συμβουλίου. 

Άρθρο 21 
Ισχύς 

Η ισχύς του παρόντος Οργανισμού αρχίζει από τη δημο¬ 
σίευσή του στο επίσημο Δελτίο της Εκκλησίας της Ελλά¬ 
δος "ΕΚΚΆΗΣΙΑ" και στην Εφημερίδα της Κυβερνήσεως. 

Άρθρο 22 

Από τις διατάξεις του παρόντος Οργανισμού προκαλεί- 
ται δαπάνη σε βάρος του προϋπολογισμού του Νομικού 


Προσώπου της Ιεράς Μητροπόλεως Χαλκίδος, το ύψος 
της οποίας δεν δύναται να προσδιορισθεί. 

Αθήνα, 13 Μαρτίου 2005 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
Τ Ο Χριστιανουπόλεως ΣΕΡΑΦΕΙΜ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην με αριθμ. Α2 κοινή υπουργική απόφαση «Συμπλη¬ 
ρωματικά μέτρα για τον έλεγχο της διακίνησης - εμπορίας 
χοιρινού κρέατος και προϊόντων αυτού στην εγχώρια αγο¬ 
ρά», που δημοσιεύθηκε στο ΦΕΚ 739/Β/1.6.2005, γίνεται 
η διόρθωση του αριθμού πρωτοκόλλου, από το λανθα¬ 
σμένο «Α2», στο σωστό «276742». 

(Από το Υπουργείο Αγροτικής 
Ανάπτυξης καιΤροφίμων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




